Príloha č. 3

**KÚPNA Zmluva**

uzavretá podľa § 409 a nasl. zákona č. 513/1991 Zb. Obchodného zákonníka v znení neskorších predpisov

(ďalej len ako „Obchodný zákonník“)

**Čl. I**

**Zmluvné strany**

# Objednávateľ: STARVYS, s r.o.

# Sídlo: Daxnerova 13, 986 01 Fiľakovo

# V zastúpení: Flórian Farkaš, konateľ

IČO: 36 017 795

DIČ: 2020080414

Bankové spojenie: Slovenská sporiteľňa a.s.

IBAN, číslo účtu:

Tel : +421 905 469 293

Email : info@starvys.sk

(ďalej len : „objednávateľ“)

# Dodávateľ :

Sídlo:

V zastúpení:

IČO:

DIČ:

IČ DPH :

Bankové spojenie:

Číslo účtu:

Tel :

Email :

(ďalej len „dodávateľ“ )

(objednávateľ a dodávateľ ďalej aj len ako „zmluvné strany“)

Východiskovým podkladom na uzavretie tejto zmluvy (ďalej len „zmluva“) je ponuka dodávateľa zo dňa ................................. (*doplní uchádzač*), v procese s názvom „**Modernizácia autoparku spoločnosti STARVYS, s.r.o."**

**Čl. II**

**Predmet zmluvy**

1. Predmetom zmluvy je dodanie dodávkového automobilu – úžitkového vozidla v počte 1 ks podľa Prílohy č. 1 tejto Zmluvy– Špecifikácia zákazky/cenová ponuka (ďalej len „predmet zmluvy“).
2. Súčasťou predmetu zmluvy je:
3. dodanie predmetu zmluvy do miesta dodania, t.j. dodanie predmetu zmluvy do prevádzky objednávateľa.

**Čl. III**

**Lehota a miesto dodania**

* 1. Zmluvné strany sa dohodli, že lehota na dodanie predmetu zmluvy a jeho riadne odovzdanie objednávateľovi uplynie po 6-ich mesiacoch odo dňa preukázateľného doručenia objednávky na dodanie predmetu zmluvy dodávateľovi na adresu dodávateľa uvedenú v Čl. I bode 2 tejto zmluvy. Dodávateľ je povinný pri prebratí výzvy na dodanie predmetu zmluvy túto potvrdiť a čo najskôr doručiť objednávateľovi.
  2. Miestom dodania predmetu zmluvy je prevádzka spol. STARVYS, s.r.o., Daxnerova 13, Fiľakovo, okres Lučenec.

**čl. IV**

**Cena za predmet zmluvy**

1. Cena predmetu zmluvy špecifikovaného v čl. II tejto zmluvy je stanovená dohodou zmluvných strán vo výške :

|  |  |  |
| --- | --- | --- |
| 1 | Cena bez DPH | ...............Euro |
| 2 | 20 % DPH | ...............Euro |
| 3 | Celková cena s DPH | ................Euro |

Uvedená cena je stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.

1. Podrobná špecifikácia cien predmetu zmluvy je v Príloha č. 1 tejto zmluvy.
2. Cena zahŕňa všetky náklady dodávateľa potrebné k dodaniu predmetu zmluvy.
3. Všetky ceny sú nemenné počas celej doby platnosti a účinnosti tejto zmluvy.

**Čl. V**

**Platobné podmienky**

1. Zmluvné strany sa dohodli, že objednávateľ uhradí dodávateľovi cenu za predmet zmluvy na základe faktúr vystavovaných dodávateľom.
2. Cena za predmet zmluvy bude objednávateľom uhradená do 14 dní po odovzdaní a prebratí predmetu zmluvy. Predmet zmluvy bude prevzatý formou preberacieho protokolu, podpísaného štatutárnymi zástupcami zmluvných strán.
3. DPH bude účtovaná podľa platných predpisov v čase fakturácie.
4. Dodávateľom predložená faktúra ako daňový doklad, musí byť vyhotovená v súlade s  ustanovením § 71 zákona č. 222/2004 Z. z. o dani z pridanej hodnoty v znení neskorších predpisov. V opačnom prípade bude mať objednávateľ právo vrátiť ju dodávateľovi na doplnenie s tým, že prestane plynúť lehota splatnosti faktúry a nová lehota splatnosti začne plynúť doručením doplnenej a opravenej faktúry.

**Čl. VI**

**Dodanie a odovzdanie predmetu zmluvy**

* 1. Predmet zmluvy musí byť dodaný ako nový, pričom za nový sa považuje, ak rok dodania je totožný s rokom výroby predmetu zmluvy, alebo ak rok výroby predmetu zmluvy je o jeden rok nižší ako je rok dodania predmetu zmluvy.
  2. Celý predmet zmluvy musí byť certifikovaný v súlade s platnou legislatívou EÚ a SR.
  3. Zmluvné strany sa dohodli, že dodávateľ dodá k predmetu zmluvy všetky návody na obsluhu a návody na údržbu a  zoznam chybových hlásení v slovenskom jazyku, ako aj vyhlásenie o zhode alebo iný relevantný certifikát.
  4. Zmluvné strany sa dohodli, že po uvedení predmetu zmluvy do prevádzky vykonajú poverení zástupcovia zmluvných strán preberacie konanie. Úspešným ukončením preberacieho konania bude preukázanie dosiahnutia všetkých parametrov, ktoré sú v tejto zmluve a Prílohe č. 1 tejto zmluvy. Po úspešnom ukončení preberacieho konania poverení zástupcovia zmluvných strán spíšu písomný záznam o prebratí predmetu zmluvy - Protokol o prebratí predmetu zmluvy.
  5. Nebezpečenstvo škody na predmete zmluvy, ako aj na veciach a materiáloch, potrebných na dodanie predmetu zmluvy znáša dodávateľ až do času písomného prevzatia predmetu zmluvy objednávateľom, t.j. podpisu protokolu o prebratí predmetu zmluvy.
  6. Zmluvné strany sa dohodli, že objednávateľ nadobudne vlastníctvo k predmetu zmluvy až po úplnom zaplatení ceny predmetu zmluvy.
  7. Dodávateľ sa zaväzuje pri výkone svojej činnosti postupovať s maximálnou zodpovednosťou a odbornou starostlivosťou, dodržiavať bezpečnosť a ochranu zdravia pri práci v zmysle platných právnych predpisov o bezpečnosti práce a ochrane zdravia pri práci.
  8. Objednávateľ je oprávnený od tejto zmluvy odstúpiť v prípade, že predmet zmluvy nebude dodaný ako „nový“ podľa bodu 1 tohto článku. Odstúpenie je účinné dňom jeho doručenia druhej zmluvnej strane.

**Čl. VII**

**Záručná doba a zodpovednosť za vady predmetu zmluvy**

* + 1. Dodávateľ zodpovedá za to, že predmet zmluvy je v súlade s podmienkami tejto zmluvy a že počas celej záručnej doby bude mať vlastnosti, dohodnuté v tejto zmluve a jej prílohe.
    2. Záruka sa vzťahuje na predmet zmluvy za predpokladu riadnej starostlivosti a údržby predmetu zmluvy objednávateľom. Záruka sa nevzťahuje na prípady násilného poškodenia predmetu zmluvy, resp. poškodenia živelnou pohromou. Záruka sa nevzťahuje na rýchlo opotrebiteľné časti a spotrebný materiál predmetu zmluvy.
    3. Záruka sa nevzťahuje na prípad, ak objednávateľ koná v rozpore s návodom na obsluhu a návodom na údržbu, alebo tretia osoba svojím konaním, ktoré je v rozpore s návodom na obsluhu alebo návodom na údržbu, spôsobí predmet zmluvy nespôsobilým na použitie.
    4. Záručná doba na predmet zmluvy je v súlade s platnou legislatívou od písomného prebratia predmetu zmluvy.
    5. Zmluvné strany sa dohodli, že počas záručnej doby bude:
* odstránenie reklamovanej vady bezplatne a
* reakcia dodávateľa na reklamovanú vadu do 24 hodín od jej nahlásenia dodávateľovi a
* nástup na odstránenie reklamovanej vady najneskôr do 48 hodín od jej nahlásenia dodávateľovi a
* odstránenie reklamovanej vady najneskôr do 72 hodín od jej nahlásenia dodávateľovi a
* dodávku náhradných dielov a spotrebného materiálu nevyhnutného na zabezpečenie riadnej prevádzky predmetu zmluvy do 72 hodín od nahlásenia objednávky dodávateľovi.
  + 1. Objednávateľ má právo zabezpečiť odstránenie vád inou organizáciou na náklady dodávateľa len v prípade vzájomnej dohody s dodávateľom, alebo ak dodávateľ v dohodnutom termíne vady neodstráni.
    2. Objednávateľ je oprávnený odstúpiť od tejto zmluvy v prípade, že predmet zmluvy bude mať takú vadu, ktorú nie je možné odstrániť ani na základe opravy, resp. ak vykonaná oprava nezabezpečila odstránenie vady predmetu zmluvy a tento nie je možné riadne používať. Odstúpenie je účinné dňom jeho doručenia dodávateľovi v písomnej forme.

**Čl. VIII**

**Zmluvné pokuty a úroky z omeškania**

1. V prípade omeškania dodávateľa s plnením predmetu zmluvy v dohodnutom termíne, si môže objednávateľ uplatniť nárok na zmluvnú pokutu vo výške 0,05 % z ceny predmetu zmluvy za každý deň omeškania.
2. Pri nedodržaní termínu splatnosti podľa čl. V tejto zmluvy sa zmluvné strany dohodli na úroku z omeškania vo výške 0,05 % z ceny diela za každý (aj začatý) deň omeškania.
3. Zmluvné strany sa dohodli, že strana ktorá spôsobila podstatné porušenie zmluvy je povinná druhej zmluvnej strane uhradiť pokutu vo výške 5 % ceny predmetu zmluvy.
4. Uhradením zmluvnej pokuty nezanikne nárok na náhradu škody.

**Čl. IX**

**Osobitné ustanovenia**

1. Zmluvné strany sa zaväzujú ihneď písomne oznámiť druhej strane závažné skutočnosti, ktoré nastali po podpise zmluvy a súvisia s predmetom zmluvy.
2. Zmluvné strany sa dohodli, ak predmet zmluvy nebude spĺňať čo i len jeden z parametrov, uvedených v tejto zmluve a **Prílohe č. 1** tejto zmluvy objednávateľ nepreberie predmet zmluvy ako celok, nezaplatí zaň cenu za predmet zmluvy a dodávateľ nemá právo vzniesť žiadne nároky voči objednávateľovi.
3. V prípade vzniku škody porušením povinností vyplývajúcich zo zmluvy budú zmluvné strany postupovať v súlade s príslušnými ustanoveniami Obchodného zákonníka.
4. V prípade omeškania dodávateľa s plnením predmetu zmluvy viac ako 60 kalendárnych dní si objednávateľ vyhradzuje právo odstúpiť od zmluvy. Odstúpenie od zmluvy je účinné dňom jeho doručenia druhej zmluvnej strane v písomnej forme.
5. Zmluvné strany sa dohodli, že v prípade ak objednávateľ nezaplatí cenu za predmet zmluvy riadne a včas, a bude výška dlžnej sumy viac ako 10 % ceny za predmet zmluvy, a bude objednávateľ v omeškaní viac ako 60 kalendárnych dní považuje sa to za podstatné porušenie tejto zmluvy a dodávateľ je oprávnený od tejto zmluvy odstúpiť, a to písomne, doručením odstúpenia objednávateľovi. V prípade odstúpenia podľa predchádzajúcej vety je objednávateľ povinný na svoje náklady vrátiť predmet zmluvy dodávateľovi a to do jeho sídla a to v termíne určenom dodávateľom, a ak termín nie je dodávateľom určený tak do 14 kalendárnych dní od písomného doručenia odstúpenia od zmluvy. V prípade vrátenia predmetu zmluvy dodávateľovi je tento povinný najneskôr do 14 kalendárnych dní vrátiť všetky platby vykonané objednávateľom v prospech dodávateľa znížené o sumu zodpovedajúcu opotrebeniu predmet zmluvy a nákladov na montáž a uvedenie do prevádzky a nastavenie a oživenie predmetu zmluvy, pričom výška takto určenej sumy nesmie byť nižšia ako 75 % ceny za predmet zmluvy.
6. Dodávateľ určuje nasledovných subdodávateľov, ktorých bude využívať pri plnení tejto zmluvy

* Obchodné meno:
* Sídlo/ miesto podnikania:
* IČO:
* Osoba oprávnená konať za subdodávateľa v rozsahu meno, priezvisko, adresa pobytu a dátum narodenia :

*(dodávateľ použije toľko krát koľko uvádza subdodávateľov)*

1. Dodávateľ zaviazaný z tejto zmluvy je povinný počas jej platnosti oznamovať objednávateľovi akúkoľvek zmenu údajov v rozsahu uvedenom v ods. 6. tohto článku zmluvy, a to písomnou formou najneskôr do 15 dní odo dňa uskutočnenia zmeny.
2. Zmena subdodávateľa/ov uvedeného v ods. 6. tohto článku zmluvy za iného subdodávateľa/ov je možná len na základe písomného schválenia zo strany objednávateľa. Dodávateľ je povinný uviesť vo svojom návrhu na zmenu subdodávateľa/ov všetky údaje v zmysle ods. 6. tohto článku zmluvy. Subdodávateľ/subdodávatelia, ktorého/ých navrhuje dodávateľ na plnenie tejto zmluvy musí/ia byť zapísaný v registri partnerov verejného sektora podľa osobitného predpisu - Zákon 315/2016 Z.z. o registri partnerov verejného sektora a o zmene a doplnení niektorých zákonov, ktorí majú povinnosť zapisovať sa do registra partnerov verejného sektora.

**Čl. X**

**Záverečné ustanovenia**

1. Pokiaľ nie je v zmluve dohodnuté inak, riadia sa právne vzťahy z nej vyplývajúce príslušnými ustanoveniami Obchodného zákonníka a súvisiacimi právnymi predpismi platnými v Slovenskej republike. V prípade vzniku akýchkoľvek sporov vyplývajúcich z tejto zmluvy je na ich prejednanie a konečné riešenie oprávnený všeobecný súd v Slovenskej republike.
2. Táto zmluva nadobúda platnosť dňom jej podpisu s obidvoma zmluvnými stranami a účinnosť až po kladnom overení procesu verejného obstarávania zo strany Riadiaceho orgánu.
3. V prípade, že proces verejného obstarávania nebude Riadiacim orgánom schválený, kupujúci ako verejný obstarávateľ si vyhradzuje právo odstúpiť od zmluvy s víťazným uchádzačom bez akýchkoľvek sankcií.
4. Dodávateľ sa zaväzuje strpieť výkon kontroly/auditu/overovania súvisiaceho s dodávaním tovaru, ktorá je predmetom tejto zmluvy, kedykoľvek počas platnosti a účinnosti Zmluvy o poskytnutí nenávratného finančného príspevku uzavretej medzi objednávateľom a Poskytovateľom oprávnenými osobami a poskytnúť im všetku potrebnú súčinnosť. Oprávnené osoby na výkon kontroly/auditu/overovania na mieste môžu vykonať kontrolu/audit/overenie na mieste súvisiace s dodávkou, ktorá je predmetom tejto zmluvy u Prijímateľa (objednávateľ) kedykoľvek od podpisu tejto zmluvy až do termínu uvedeného v zmluve o NFP. Uvedená doba sa predĺži v prípade ak nastanú skutočnosti uvedené v článku 90 Nariadenia Rady (ES) č.108/2006 o čas trvania týchto skutočností. Oprávnené osoby na výkon kontroly/auditu/overovania na mieste sú najmä:
   1. Poskytovateľ a ním poverené osoby,
   2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
   3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
   4. Orgán auditu, jeho spolupracujúce orgány a osoby poverené na výkon kontroly/auditu,
   5. Splnomocnení zástupcovia Európskej Komisie a Európskeho dvora audítorov,
   6. Orgán zabezpečujúci ochranu finančných záujmov EÚ,
   7. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.
5. Zmluvu je možné meniť alebo dopĺňať iba formou písomných dodatkov, ktoré budú neoddeliteľnou súčasťou zmluvy.
6. Zmluva je vyhotovená v štyroch rovnopisoch, dva pre objednávateľa a dva pre dodávateľa.
7. Zmluvné strany vyhlasujú, že obsah zmluvy je prejavom ich slobodnej vôle, zmluva nebola uzavretá v tiesni a ani za zvlášť nevýhodných podmienok. Súčasne vyhlasujú, že si ju riadne a dôsledne prečítali, jej obsahu rozumeli a na znak súhlasu ju vlastnoručne podpísali.
8. Neoddeliteľnou súčasťou zmluvy je:

Príloha č. 1 – Cenová ponuka dodávateľa zo dňa ...............................

Vo Fiľakove, dňa ................... v ..............................., dňa ..............

…………………………………….…… ………………………………………………………

za Objednávateľa za Dodávateľa

Flórian Farkaš, konateľ